b'\n_START_ARTICLE_\nNacionalinis nusikalt\xc4\x97li\xc5\xb3 sindikatas\n_START_PARAGRAPH_\nNacionalinis nusikalt\xc4\x97li\xc5\xb3 sindikatas (National Crime Syndicate) \xe2\x80\x93 mafijos sindikatas, susik\xc5\xabr\xc4\x99s JAV 1930 metais ir bazav\xc4\x99sis Niujorko mieste. Jis da\xc5\xbenai tapatinamas su JAV mafija apskritai.\n_START_SECTION_\nIstorija\n_START_PARAGRAPH_\nPamatus organizacijai pad\xc4\x97jo Salvator\xc4\x97 Maranzano, kurio kar\xc5\xb3 d\xc4\x97ka Niujorke liko tik penkios didel\xc4\x97s \xc5\xa1eimos, ir visos \xe2\x80\x93 pavald\xc5\xbeios Maranzano \xc5\xa1eimai. Ta\xc4\x8diau tikru Sindikato \xc4\xafk\xc5\xabr\xc4\x97ju laikomas Laimingasis Lu\xc4\x8diano. Po Kastelamarez\xc4\x97s karo tap\xc4\x99s vienu i\xc5\xa1 Niujorko mafijos lyderi\xc5\xb3, jis sujung\xc4\x97 penkias did\xc5\xbeiausias miesto \xc5\xa1eimas._NEWLINE_Prohibicijos erai einant \xc4\xaf pabaig\xc4\x85, dar buvo lik\xc4\x99 daug pelning\xc5\xb3 versl\xc5\xb3 \xe2\x80\x93 prostitucija, narkotikai, azartiniai \xc5\xbeaidimai. Lu\xc4\x8diano, kaip ir kiti naujosios kartos gangsteriai, man\xc4\x97, kad ver\xc4\x8diau vis\xc4\x85 laik\xc4\x85 ir j\xc4\x97gas skirti verslui, nei tarpusavio karams._NEWLINE_Kiekviena \xc5\xa1eima \xe2\x80\x93 Sindikato nar\xc4\x97 tur\xc4\x97jo jai priklausan\xc4\x8di\xc4\x85 teritorij\xc4\x85 ir verslo sritis. Bet kokie nesutarimai b\xc5\xabdavo sprend\xc5\xbeiami derybomis, jokie karai netoleruojami. Naujos verslo sritys ar teritorijos pasidalijamos deryb\xc5\xb3 keliu. Bet kokia paklusti atsisakiusi \xc5\xa1eima atsidurt\xc5\xb3 viena prie\xc5\xa1 vis\xc4\x85 Sindikat\xc4\x85 \xe2\x80\x93 karas, kurio ne\xc4\xafmanoma laim\xc4\x97ti.'